AMATA ยันมีน้ำสำรองพอใช้ทั้งปี หลังลูกค้าญี่ปุ่นกังวลผลกระทบจากภัยแล้ง
AMATA ยืนยันมีน้ำสำรองพอใช้ทั้งปี หลังลูกค้าญี่ปุ่นกังวลผลกระทบจากภัยแล้ง
10 ก.ค. 2558

บริษัท อมตะคอร์ปอเรชั่น จำกัด (มหาชน) หรือ AMATA ยืนยันว่านิคมอุตสาหกรรมทั้ง 2 แห่งในเครือมีปริมาณน้ำสำรองเพียงพอให้บริการกับผู้ประกอบการภายในนิคมฯ ตลอดทั้งปีนี้ หลังจากลูกค้าทั้งไทยและต่างประเทศ โดยเฉพาะนักลงทุนญี่ปุ่นกังวลผลกระทบจากปัญหาภัยแล้ง
โดยปัจจุบัน นิคมอุตสาหกรรมอมตะนครมีบ่อเก็บน้ำสำรองความจุกว่า 30 ล้านลูกบาศก์เมตร มีปริมาณน้ำกักเก็บ ณ วันที่ 8 ก.ค.58 ถึง 17 ล้านลูกบาศก์เมตร ขณะที่มีความต้องการใช้น้ำจนถึงสิ้นปีนี้อยู่ที่ 12 ล้านลูกบาศก์เมตร ส่วนนิคมอุตสาหกรรมอมตะซิตี้ จ.ระยอง มีอ่างเก็บน้ำที่มีความจุ 5.5 ล้านลูกบาศก์เมตร รับจาก EASTW เพิ่มอีกปีละ 7 ล้านลูกบาศก์เมตร ขณะที่มีความต้องการใช้น้ำจนถึงสิ้นปีนี้ที่ 4.5 ล้านลูกบาศก์เมตร